Diari Oficial de la Generalitat Valenciana


Sumari del DOGV 5237, del 10-04-2006 (2006/4039)

ORDE de 20 de març de 2006, de la Conselleria de Cultura, Educació i Esport, per la qual es convoca concurs públic d'ajudes per a la realització d'activitats complementàries per a l'alumnat escolaritzat en centres específics d'Educació Especial sostinguts amb fons públics.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5237

Data del DOGV
:   10-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4039


Data del document
:   20-03-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * ajuda pública
    * educació especial
    * alumne
    * alumnat
    * suport econòmic
    * centre d'ensenyament

ORDE de 20 de març de 2006, de la Conselleria de Cultura, Educació i Esport, per la qual es convoca concurs públic d'ajudes per a la realització d'activitats complementàries per a l'alumnat escolaritzat en centres específics d'Educació Especial sostinguts amb fons públics. [2006/X4039]  
El Decret 39/1998, de 31 de març (DOGV de 17 d'abril), del Govern Valencià, d'ordenació de l'educació per a l'atenció de l'alumnat amb necessitats educatives especials, establix en l'article 10.4 que la Conselleria de Cultura, Educació i Esport fomentarà la participació de la comunitat per a complementar les activitats escolars i oferirà suport en les activitats relacionades amb el coneixement de l'entorn amb la finalitat de garantir a l'alumnat amb necessitats educatives especials les màximes possibilitats de participació en la vida social de la seua comunitat.  
La Llei Orgànica 10/2002, de 23 de desembre, de Qualitat de l'Educació assenyala com a objectiu essencial aconseguir una educació de qualitat per a tots, garantint la igualtat d'oportunitats amb la finalitat d'aconseguir el ple desenrotllament de la personalitat a través de l'educació. En este sentit, al reforçar significativament un sistema d'oportunitats de qualitat, l'educació es convertix en l'element compensador de les desigualtats personals i socials. Per això l'article 40 disposa que, a fi d'assegurar el dret individual a una educació de qualitat, els poders públics desenvoluparan les accions necessàries i aportaran els recursos i els suports necessaris per a l'èxit dels objectius d'educació i de formació.  
Les característiques de l'alumnat escolaritzat en Centres Específics d'Educació Especial fan que les activitats que en esta orde es proposen, es convertisquen, per a la majoria d'estos alumnes, en l'única possibilitat d'eixir del seu entorn més pròxim, de l'escola i de la família per a poder conéixer altres realitats i gaudir-ne.  
En conseqüència, la Conselleria de Cultura, Educació i Esport es proposa fomentar i facilitar la realització d'activitats escolars per a l'alumnat amb necessitats educatives especials, escolaritzat en centres específics d'educació especial sostinguts amb fons públics. Amb la finalitat que estos alumnes coneguen i utilitzen els recursos comunitaris per a l'accés a llocs d'oci, de forma que els siga possible augmentar les relacions interpersonals i la seguretat en si mateixos, i els possibilite realitzar activitats de la vida diària relacionades amb la neteja i higiene personal, l'alimentació, el vestit i l'aparença personal.  
Per tot això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,   
ORDENE  
Primer. Convocatòria i objecte  
1. Es convoca un concurs d'ajudes econòmiques per a la realització d'activitats complementàries programades per a l'alumnat escolaritzat en centres específics d'educació especial sostinguts amb fons públics, ubicats a la Comunitat Valenciana.  
2. El seu objecte serà el desenrotllament de les habilitats socials necessàries per a la integració de l'alumnat amb necessitats educatives especials.  
Segon. Aprovació de les bases  
S'aproven les bases per què es regirà la convocatòria, que figuren en l'annex I de la present orde, així com el model de sol·licitud que constituïx l'annex II, la relació d'alumnes participants que es reflectix en l'annex III, les dades del centre i del professorat acompanyant són els que apareixen en l'annex IV i l'autorització dels pares, mares o tutors legals de l'alumne/a per a assistir a l'activitat complementària que figura en l'annex V.   
Tercer. Definició i realització de les activitats complementàries  
1. Es definixen com a activitats complementàries . als efectes d'esta orde. les que, figurant en el programa d'aprenentatge d'este alumnat, es realitzen fora del centre, preferentment durant l'horari lectiu, o fora del període lectiu en casos excepcionals derivats de la pròpia activitat.  
2. Estes activitats es realitzaran durant el curs escolar 2005-06.   
Quart. Finançament  
1. Les ajudes concedides finançaran parcialment els gastos que es generen derivats del cost individualitzat de les activitats complementàries realitzades per l'alumnat. En tot cas, la quantitat concedida no podrà excedir el total dels gastos generats pel desenrotllament d'estes.  
2. Estes ajudes es finançaran a càrrec del capítol IV, programa 421.30, línia T3154000 de la Llei de Pressupostos Generals de la Generalitat Valenciana per a l'any 2006, per un import global màxim de 42.000 euros.  
DISPOSICIONS FINALS  
Primera  
Es delega en la Direcció General d'Ensenyament la facultat de resoldre la concessió de les ajudes que regula esta orde i se l'autoritza a adoptar les mesures que siguen necessàries per al seu compliment i desenrotllament i a resoldre totes les incidències que es plantegen en la seua interpretació i execució.  
Segona  
La present orde produirà efectes el mateix dia de la seua publicació en el Diari Oficial de la Generalitat Valenciana.  
De conformitat amb el que estabixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció contenciosa administrativa la present orde, que posa fi a la via administrativa, podrà ser recorreguda pels centres privats concertats potestativament en reposició, o bé plantejar un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 20 de març de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX I  
Bases de la convocatòria  
Primera. Objectius  
1. La present convocatòria està destinada a afavorir per mitjà d'una ajuda econòmica, l'accés a les activitats complementàries dels alumnes amb necessitats educatives especials greus i permanents escolaritzats en Centres Específics d'Educació Especial.  
2. Els seus objectius prioritaris, per tant, són:  
a) Incrementar el nivell d'independència de l'alumne o alumna pel que fa a autonomia personal (higiene i neteja personal, vestit, i alimentació).  
b) Conviure i col·laborar amb les persones del seu entorn seguint les normes bàsiques de convivència.  
c) Saber utilitzar els recursos comunitaris: transport, telèfon públic, correus, informació i altres.  
d) Planificar i participar en activitats d'oci i temps lliure.  
Segona. Caràcter i duració  
1. Les activitats que poden incloure's seran les que planegen realitzar els Centres Específics d'Educació Especial durant el present curs acadèmic amb caràcter periòdic o en alternança (natació, competicions esportives...) així com l'assistència a jornades d'intercanvi, fires, exposició de treballs, o altres activitats educatives.  
2. Hauran de tindre una duració superior a un dia i podran ser de realització periòdica o continuada.  
3. El pagament de les ajudes es farà una vegada justificada la realització de les activitats.  
Tercera. Entitats col·laboradores: Participants  
Podran participar tots els centres específics d'educació especial sostinguts amb fons públics, ubicats en l'àmbit territorial de la Comunitat Valenciana que hagen programat activitats complementàries per al seu alumnat.  
Quarta. Requisits de la sol·licitud  
1. Els centres presentaran una sol·licitud d'ajuda basant-se en un projecte de realització d'una o diverses activitats complementàries, previstes en la seua Programació General Anual.  
2. El model de sol·licitud, que apareix en l'annex II, serà subscrita pel director o directora del centre públic o pel titular del centre concertat, segons el cas.  
3. En la sol·licitud es prioritzaran les activitats en cas de presentar-ne més d'una.  
4. La sol·licitud, dirigida a la Direcció General d'Ensenyament, anirà acompanyada de:  
a) La pàgina corresponent de la Programació General Anual del curs 2005-2006 en què figure inscrita.  
b) L'acta d'aprovació del Consell Escolar.  
c) Nom dels alumnes que realitzaran l'activitat, indicant l'edat i discapacitat (annex III).  
d) Les dades del centre i del professorat acompanyant (annex IV).  
e) L'autorització dels pares, mares o tutors legals de l'alumnat participant (annex V).  
f) L'objecte de l'activitat i la seua concreció de desenrotllament.  
g) Una previsió de cost.  
h) Els centres privats concertats hauran de presentar declaració responsable de no incórrer en les prohibicions per a obtindre la condició de beneficiaris. establides en el article 13.2 i 3 de la Llei General de Subvencions  
i) Els centres privats concertats hauran de presentar acreditació que justifique estar al corrent de les seues obligacions tributàries i davant de la Seguretat Social, d'acord amb el que establix l'Orde de 30 de maig de 1006, de la Conselleria d'Economia i Hisenda (DOGV de 21 de juny).   
5. La sol·licitud i la documentació assenyalada podrà ser presentada en les direccions territorials de Cultura, Educació i Esport o a través de qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6. Si la sol·licitud i documentació és remesa per correu, d'acord amb l'article 31 del Reglament de prestació dels servicis postals aprovats per Reial Decret 1829/1999 de 3 de desembre (BOE de 31 de desembre), es presentaran en sobre obert a l'operador a qui se li ha encomanat la prestació del servici postal universal, a fi que, en la capçalera del primer full del document que es vol enviar, es facen constar amb claredat el nom de l'oficina i la data, el lloc, l'hora i el minut de la seua admissió.  
7. El termini de presentació de sol·licituds és de 20 dies hàbils, comptats a partir de l'endemà de la publicació d'esta orde en el Diari Oficial de la Generalitat Valenciana.  
8. S'exclouran de valoració aquells participants que no presenten tota la documentació indicada.  
Quinta. Procediment de valoració.  
L'estudi i la valoració dels projectes presentats i la consegüent proposta d'ajudes correspondrà a una comissió formada per:  
a) El director general d'Ensenyament, o la persona que delegue, que actuarà com a president.  
b) La cap del Servici d'Ordenació Acadèmica de la Direcció General d'Ensenyament.  
c) La cap de la Secció d'Educació Especial de la Direcció General d'Ensenyament.  
d) Un inspector o inspectora d'Educació en representació de cada una de les direccions territorials de Cultura, Educació i Esport, designat pel director territorial corresponent.  
e) Un inspector o inspectora del Servici Central de la Inspecció Educativa, designat pel cap del Servici.  
f) Un director o directora d'un Centre Específic d'Educació Especial, per cada una de les tres direccions territorials, designat pel director general d'Ensenyament.  
g) Un assessor o assessora de l'àrea de necessitats educatives especials, atenció a la diversitat i educació compensatòria d'un CEFIRE, designat pel director general d'Ensenyament.  
h) Un funcionari o funcionària de la Direcció General d'Ensenyament, designat per la cap del Servici d'Ordenació Acadèmica que actuarà com a secretari, amb veu però sense vot.  
Podran assistir a les reunions de la comissió, amb veu però sense vot, representants dels sindicats que formen part de la Mesa Sindical Sectorial d'Educació, així com representants de les associacions de les patronals més representatives del sector.  
Sexta. Valoració dels projectes  
1. La comissió valorarà els projectes presentats tenint en compte les bases de la convocatòria i considerant d'atenció preferent les activitats complementàries dirigides als aspectes següents: es podrà aconseguir una puntuació total màxima de 18 punts:  
1.1. Alumnat que es trobe en el tram d'edat 12-21 anys. Es valorarà d'1 a 3 punts.  
1.2. Es dirigisquen a l'alumnat que es trobe realitzant el programa denominat de transició a la vida adulta. Es valorarà d'1 a 3 punts.  
1.3. De cada un d'estos aspectes prioritaris es ponderaren entre 1 i 3 punts els següents elements de les activitats proposades  
a. El seu paper per a elevar el nivell d'independència de l'alumne en allò referent a la seua autonomia personal  
b. La relació amb l'entorn i la convivència.  
c. La utilització de recursos comunitaris per al desplaçament, la comunicació, i la informació.  
d. La participació ordenada en activitats d'oci i temps lliure.  
Sèptima. Resolució  
1. Realitzada la valoració dels projectes presentats, la comissió proposarà al director general d'Ensenyament l'adjudicació o denegació de les ajudes sol·licitades.  
2. El director general d'Ensenyament, per delegació del conseller de Cultura, Educació i Esport de la Generalitat Valenciana, ho resoldrà indicant el centre específic, l'activitat concreta que s'ajuda i l'ajuda estimada.  
3. La resolució serà publicada en el Diari Oficial de la Generalitat Valenciana en el termini de 3 mesos a partir de la publicació d'esta orde. Transcorregut el termini sense que s'haja dictat i notificat la resolució corresponent, s'entendrà que s'ha produït desestimació per efecte del silenci administratiu.  
4. Els centres públics dependents de la Conselleria de Cultura, Educació i Esport .que rebran l'assignació en concepte d'ajudes per a activitats d'alumnes. hauran de justificar-ho segons el que preveu l'Orde de 18 de maig de 1995 de la Conselleria de Cultura, Educació i Ciència (DOGV de 9 de juny).  
5. La Comissió podrà proposar al director general d'Ensenyament una redistribució de la quantitat atorgada quan algun centre no haja realitzat adequadament l'activitat o no haja presentat la documentació justificativa. Esta redistribució podrà augmentar la proporció d'ajuda a la resta de les activitats dels altres centres sempre que, en cap cas supose un finançament superior al 100% dels gastos realitzats en elles.  
Octava. Altres aspectes relacionats amb la percepció de les ajudes  
1. Els centres públics dependents de la Conselleria de Cultura, Educació i Esport .que rebran l'assignació en concepte d'ajudes per a activitats d'alumnes. hauran de justificar-ho segons el que preveu l'Orde de 18 de maig de 1995 de la Conselleria de Cultura, Educació i Ciència (DOGV de 9 de juny).  
2. Els centres privats concertats percebran l'ajuda atorgada després de la justificació del compliment de la finalitat per a la qual es va concedir. Per a això hauran de justificar en un termini de 30 dies hàbils .des de la data de publicació de la resolució. documentalment, per mitjà de factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en els termes establits reglamentàriament. L'acreditació de les despeses també podrà efectuar-se per mitjà de factures electròniques, sempre que complisquen els requisits exigits per a la seua acceptació en l'àmbit tributari.  
3. D'acord amb l'article 19.4 de la LGS, tota alteració de les condicions tingudes en compte per a l'obtenció de la subvenció, i en tot cas l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la resolució de concessió, en la mateixa proporció que suposen respecte del total les altres aportacions concurents.  
4. D'acord amb l'article 19.3 de la LGS. L'import de la subvenció en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
5. D'acord amb l'article 37 de la Llei General de Subvencions, correspondrà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents: incompliment de l'obligació de justificació; obtenció de la subvenció sense reunir les condicions requerides per a això; incompliment de la finalitat per a la qual la subvenció va ser concedida; incompliment de les condicions imposades als beneficiaris en la concessió de la subvenció. Igualment, quan la subvenció principal siga de la Generalitat Valenciana, correspondrà el reintegrament de l'excés obtingut sobre el cost de l'activitat.  
6. Quan en l'exercici de les funcions d'inspecció i control es deduïsquen indicis de la incorrecta obtenció, gaudi o destí de l'ajuda o subvenció percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol altre document relatiu a les operacions en què tals indicis es manifesten.  
Novena. Memòria final  
Abans del 10 de juliol, els centres remetran a la Direcció General d'Ensenyament, a través del mateix procediment indicat en la base quarta, la memòria de realització del projecte, acompanyada de:  
. la relació d'alumnes participants; i,  
. la justificació de les despeses realitzades, per mitjà de les corresponents factures o documents acreditatius, d'acord amb l'article 30.3 de la Llei General de Subvencions.